CELEX: 62018TN0216
Language: hr
Date: 2018-03-28 00:00:00
Title: Predmet T-216/18: Tužba podnesena 28. ožujka 2018. – Pozza protiv Parlamenta

201806010051915552018/C 211/332162018TC21120180618HR01HRINFO_JUDICIAL20180328262721Predmet T-216/18: Tužba podnesena 28. ožujka 2018. – Pozza protiv Parlamenta
 ---documentbreak--- C2112018HR2610120180328HR0033261272Tužba podnesena 28. ožujka 2018. – Pozza protiv Parlamenta
   (Predmet T-216/18)2018/C 211/33Jezik postupka: francuski
      Stranke
   
   
      Tužitelj: Geoffray Pozza (Waldbillig, Luksemburg) (zastupnici: S. Orlandi i T. Martin, odvjetnici)
   
      Tuženik: Europski parlament
   
      Tužbeni zahtjev
   
   Tužitelj od Općeg suda zahtijeva da:
   
            —
         
         
            utvrdi i presudi,
            
                     —
                  
                  
                     da se poništava odluka da se tužitelju više ne isplaćuje naknada za život u inozemstvu računajući od 1. svibnja 2017.;
                  
               
                     —
                  
                  
                     da se Parlamentu nalaže snošenje troškova.
                  
               
      
      Tužbeni razlozi i glavni argumenti
   
   U prilog osnovanosti tužbe tužitelj ističe tri tužbena razloga.
   
            1.
         
         
            Prvi tužbeni razlog temelji se na povredi članka 4. stavka 1. točke (a) Priloga VII. Pravilniku o osoblju za dužnosnike Europske unije, jer je Parlament pogrešno protumačio tu odredbu kada je donio odluku da tužitelju više ne isplaćuje naknadu za život u inozemstvu.
         
      
            2.
         
         
            Drugi tužbeni razlog temelji se na nenadležnosti Parlamenta za donošenje pobijane odluke, s obzirom na to da međuinstitucijski premještaj dužnosnika ne predstavlja novo zapošljavanja i da, posljedično, Parlament nije mogao iznaći izgovor u tužiteljevu premještaju kako bi, po drugi put, odredio njegovo pravo na naknadu za život u inozemstvu.
         
      
            3.
         
         
            Treći tužbeni razlog temelji se na povredi načela legitimnih očekivanja kao i ranije odluke Revizorskog suda kojom se utvrđuju tužiteljeva prava, s obzirom na to da svaki upravni akt koji usvoji određena institucija uživa pretpostavku zakonitosti, i da, u ovom slučaju, ranija odluka Revizorskog suda pruža tužitelju legitimno očekivanje u zadržavanju naknade za život u inozemstvu dokle god je zaposlen u Luksemburgu.